Záróvizsga tételsor kulcsszavakkal a 2025/2026. tanévben tanulmányaikat megkezdő hallgatók részére

1. A gyógypedagógiai nevelés-oktatás, a pedagógiai szakszolgáltatás az állami köznevelési ellátás rendszerében. A köznevelés fejlesztési stratégiája.
· működést meghatározó alapelvek
· a nevelési-oktatási rendszer szerkezete
· a nevelési-oktatási intézményrendszer
· SNI gyerekek és tanulók ellátása
· felnőttoktatás, felnőttképzés, szakképzés
· a nevelés-oktatás belső egyensúlyának tényezői
· a köznevelésben résztvevő emberi erőforrás fejlesztése
· az egyéni sajátosságokat figyelembe vevő, méltányos köznevelés
· új feladatok a köznevelésben
2. A pedagógiai munka tervezése (szakaszai, dokumentumai) a külön és együttnevelő köznevelési intézményekben, a tervezés szintjei, összefüggései. A pedagógus/gyógypedagógus feladatkörével kapcsolatos ismeretek, munkájának keretei, szerepei, kompetenciái és ezek megjelenése a pedagógus portfólióban.
· a pedagógiai munka keretei, szakaszai, a tervezés jelentősége (országos és intézményi szinten)
· Nemzeti alaptanterv, kerettantervek, helyi pedagógiai program – helyi tanterv (tantervi hierarchia), tanmenetek, tematikus terv, óraterv, egyéni fejlesztési terv, irányelvek, célok, fejlesztési területek, 
· didaktikai feladatok, oktatási módszerek, munkaformák, 
· a köznevelési intézmények alapdokumentumai, ezek összefüggései, 
· rendszerszemlélet, együttnevelés nevelés (személyi, tárgyi feltételek), pedagógus és gyógypedagógus együttműködése, habilitáció, rehabilitáció, utazó gyógypedagógus, 
· a pedagógus-életpálya modellben megjelenő kompetenciák, elvárások, a porfólió és a reflexió jelentősége; 
· a pedagógusszerepek és változásaik, szerepkonfliktusok, pályaszocializáció, a mentálhigiéné, a pedagógus lelki egészsége és fontossága, a kiégés és folyamata, megoldási javaslatok, az önértékelés jelentősége.



3. A pedagógiai szakszolgálatok helye, szerepe a köznevelésben, a pedagógiai szakszolgálatok szervezeti és működési struktúrája.

· a szakszolgálati tevékenység célcsoportjai 
· az ellátáshoz szükséges kompetenciák
· a pedagógiai szakszolgálati tevékenységek
· a szakszolgálati ellátás általános folyamatmodellje
· a szakmai és szakmaközi együttműködés és kommunikáció
· a pedagógiai szakszolgálati alapprotokoll, szakterületi protokoll, specifikus szakszolgálati protokoll

4. A különleges bánásmódot igénylő gyermekek, tanulók bemutatása. A diagnosztika és az ellátás hazai gyakorlatának fő jellemzői, funkciók és diszfunkciók.
· a sajátos nevelési igényű gyermek, tanuló; 
· a beilleszkedési, tanulási, magatartási nehézséggel küzdő gyermek, tanuló; 
· a kiemelten tehetséges gyermek, tanuló
· szakértői bizottsági tevékenység
· fejlesztő pedagógiai ellátás
· egészségügyi és pedagógiai célú habilitáció és rehabilitáció
· a tankötelezettség megkezdésének és teljesítésének aktuális kérdései

5. A minőségfejlesztés kezdetei a pedagógiai munkában. A TQM alapú minőségirányítási rendszer jellemzői, módszerei és eszközei.
· TQM rendszer modelljének jellemzői, 
· a minőségfejlesztés-, mérés-, értékelés- biztosítás definiálása, 
· PDCA ciklus lépései, 
· a minőség mérésének módszerei és eszközei, 
· a pedagógiai munka teljesítményértékelési rendszerei (önértékelés, tanfelügyeleti értékelés, TÉR értékelés)
6. Szervezeti működési modellek-, szervezeti kultúra és klíma bemutatása. A szervezeti motiváció és kommunikáció szerepe a pedagógiai gyakorlatban.
· szervezeti struktúrák, 
· szervezeti dimenziók, 
· az egészséges és a beteg szervezet példái, 
· a szervezeti kultúra és klíma definiálása, 
·  a tanuló és felejtő szervezet jellemző
7.  Az interperszonális konfliktushelyzetek hatékony kezelése.
· a konfliktusok típusai, okai, 
· a konfliktushelyzetek súlyosbodása, 
· konfliktuskezelési stratégiák, 
· a vereségmentes módszer, 
· az önérvényesítési stílusok viselkedési és kommunikációs jellemzői

8. Magyarország alkotmányos alapjainak bemutatása, az alkotmányos alapjogok kereteinek ismertetése, a jog- és cselekvőképesség fogalmainak meghatározása.

· példák az első, második, harmadik generációs alapjogokból
· az emberi élethez és méltósághoz való jog
· jogszabályi hierarchia
· jogértelmezési technikák
· a jogképesség és cselekvőképesség elhatárolása
· a korlátozottan cselekvőképes kiskorú jogai 

9. A jogorvoslathoz való jog érvényesülése a sajátos nevelési igényű tanulók
tankötelezettség-teljesítése során.
· az iskola döntései elleni jogorvoslat
· a szakértői bizottság eljárásával vagy szakértő véleményével kapcsolatos felülvizsgálat
· a közigazgatási hatósági döntés bírósági felülvizsgálata
· az oktatási jogok biztosának szerepe, hatásköre

10. Az emberi jogi megközelítés jelenléte az Európai Unió különféle szakpolitikáiban, valamint a hazai jogszabályi és szakmai folyamatokban.

· észszerű alkalmazkodás – egyetemes tervezés,
· aránytalan teher tilalma,
· mindenki számára hozzáférhető és ingyenes alap- és középfok oktatás




